ระเบียบกระทรวงมหาดไทยระเบียบกระทรวงมหาดไทยว่าด้วยการคัดเลือกกรรมการผู้แทนองค์กรปกครองส่วนท้องถิ่นอนุกรรมการผู้แทนองค์กรปกครองส่วนท้องถิ่นและการสรรหากรรมการผู้ทรงคุณวุฒิอนุกรรมการผู้ทรงคุณวุฒิพ.ศ.๒๕๔๒---------------- อาศัยอำนาจตามความในมาตรา๖ และมาตรา ๘ แห่งพระราชกฤษฎีการะเบียบพนักงานเทศบาล พ.ศ. ๒๕๑๙แก้ไขเพิ่มเติมโดยพระราชกฤษฎีการะเบียบพนักงานเทศบาล (ฉบับที่ ๑๐) พ.ศ. ๒๕๔๒รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ ข้อ ๑ระเบียบนี้เรียกว่า "ระเบียบกระทรวงมหาดไทยว่าด้วยการคัดเลือกกรรมการผู้แทนองค์กรปกครองส่วนท้องถิ่นอนุกรรมการผู้แทนองค์กรปกครองส่วนท้องถิ่น และการสรรหากรรมการผู้ทรงคุณวุฒิ อนุกรรมการผู้ทรงคุณวุฒิพ.ศ. ๒๕๔๒" ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป ข้อ ๓ให้ปลัดกระทรวงมหาดไทยรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ การตีความและการวินิจฉัยปัญหาให้ถือเป็นที่สุด หมวด ๑ การเลือกผู้แทนนายกรัฐมนตรีผู้แทนพนักงานเทศบาล ผู้แทนประธานกรรมการบริหารองค์การบริหารส่วนตำบล ผู้แทนพนักงานส่วนตำบล ระดับจังหวัด --------------------- ข้อ ๔ให้ปลัดกระทรวงมหาดไทยประกาศกำหนดวัน เวลา เพื่อให้ผู้ว่าราชการจังหวัดจัดประชุมเลือกผู้แทนนายกรัฐมนตรีผู้แทนพนักงานเทศบาล ผู้แทนประธานกรรมการบริหารองค์การบริหารส่วนตำบลและผู้แทนพนักงานส่วนตำบลเป็นผู้แทนระดับจังหวัด เพื่อทำหน้าที่คัดเลือกกรรมการผู้แทนองค์กรปกครองส่วนท้องถิ่นในคณะกรรมการพนักงานเทศบาล ข้อ ๕ให้ผู้ว่าราชการจังหวัดประกาศกำหนดสถานที่จัดให้มีการประชุมตามวันเวลาที่ปลัดกระทรวงมหาดไทยประกาศตามข้อ ๔ ข้อ ๖ให้ผู้ว่าราชการจังหวัด หรือผู้ซึ่งผู้ว่าราชการจังหวัดมอบหมาย เป็นประธานในการประชุมเพื่อเลือกผู้แทนนายกรัฐมนตรีผู้แทนพนักงานเทศบาล ผู้แทนประธานกรรมการบริหารส่วนตำบลและผู้แทนพนักงานส่วนตำบลเป็นผู้แทนระดับจังหวัดประเภทละหนึ่งคน ให้ผู้ว่าราชการจังหวัดแต่งตั้งข้าราชการในจังหวัดคนหนึ่งเป็นเลขานุการของที่ประชุมเพื่อทำหน้าที่ช่วยเหลือประธานในการดำเนินการประชุมและบันทึกรายงานการประชุม ข้อ ๗ให้นายกรัฐมนตรี ปลัดเทศบาล ประธานกรรมการบริหารองค์การ บริหารส่วนตำบล หรือปลัดองค์การบริหารส่วนตำบลแล้วแต่กรณีมีสิทธิเสนอชื่อผู้ที่เห็นสมควรที่อยู่ในประชุมเพื่อให้ที่ประชุมลงคะแนนเลือกเป็นผู้แทนนายกเทศมนตรีผู้แทนพนักงานเทศบาล ผู้แทนประธานกรรมการบริหารองค์การบริหารส่วนตำบลและผู้แทนพนักงานส่วนตำบลเป็นผู้แทนระดับจังหวัด โดยต้องมีผู้รับรองอย่างน้อยสองคน เมื่อปิดการเสนอชื่อหากมีผู้ถูกเสนอชื่อเป็นผู้แทนนายกรัฐมนตรีผู้แทนพนักงานเทศบาล ผู้แทนประธานกรรมการบริหารองค์การบริหารส่วนตำบลหรือผู้แทนพนักงานส่วนตำบลแล้วแต่กรณี เพียงหนึ่งคนให้ถือว่าผู้นั้นได้รับเลือกเป็นผู้แทนระดับจังหวัด ถ้ามีการเสนอชื่อเกินกว่าหนึ่งคนให้ประธานในที่ประชุมแจ้งให้ผู้เข้าร่วมประชุมคัดเลือกผู้ได้รับการเสนอชื่อโดยเขียนชื่อและชื่อสกุลผู้ที่เห็นสมควรเป็นผู้แทนระดับจังหวัดลงในบัตรที่ประธานในที่ประชุมมอบให้ ข้อ ๘ให้ผู้ว่าราชการจังหวัดแต่งตั้งนายกเทศมมนตรี ปลัดเทศบาล ประธานกรรมการบริหารองค์การบริหารส่วนตำบลหรือปลักองค์การบริหารส่วนตำบลแล้วแต่กรณีที่อยู่ในที่ประชุมอย่างน้อยสองคนเป็นผู้ช่วยนับคะแนน ข้อ ๙ให้ผู้ได้คะแนนสูงสุดเป็นผู้ได้รับเลือกเป็นผู้แทนนายกเทศมนตรี ผู้แทนพนักงานเทศบาลผู้แทนประธานกรรมการบริหารองค์การบริหารส่วนตำบลหรือผู้แทนพนักงานส่วนตำบลในระดับจังหวัด ข้อ ๑๐ กรณีมีผู้ได้คะแนนสูงสุดเท่ากันให้ประธานจัดให้มีการลงคะแนนใหม่เฉพาะผู้ได้คะแนนสูงสุดเท่ากัน ถ้าการลงคะแนนครั้งที่สองปรากฏว่าได้คะแนนเท่ากันอีกให้ผู้ที่ได้คะแนนเท่ากันจับสลากเพื่อให้ได้ผู้แทนระดับจังหวัด ข้อ ๑๑ให้ผู้ว่าราชการจังหวัดประกาศรายชื่อผู้ได้รับการคัดเลือกในวันเดียวกันเป็นผู้แทนนายกเทศมนตรี ผู้แทนพนักงานเทศบาลผู้แทนประธานกรรมการบริหารองค์การบริหารส่วนตำบล หรือผู้แทนพนักงานส่วนตำบลแล้วแต่กรณีเป็นผู้แทนในระดับจังหวัดแล้วรายงานผลให้กระทรวงมหาดไทยทราบโดยเร็ว ข้อ ๑๒ เมื่อประกอบผลของการนับคะแนนการเลือกผู้แทนนายกเทศมนตรี ผู้แทนพนักงานเทศบาลผู้แทนประธานกรรมการบริหารองค์การบริหารส่วนตำบลและผู้แทนพนักงานส่วนตำบลในระดับจังหวัดแล้วนายกเทศมนตรี ปลัดเทศบาลประธานกรรมการบริหารองค์การบริหารส่วนตำบล ปลัดองค์การบริหารส่วนตำบลผู้ใดเห็นว่าการเลือกเป็นไปโดยมิชอบ ให้มีสิทธิร้องคัดค้านต่อปลัดกระทรวงมหาดไทยภายในสามวันนับแต่วันเลือก หมวด ๒ การคัดเลือกกรรมการผู้แทนองค์กรปกครองส่วนท้องถิ่น ในคณะกรรมการพนักงานเทศบาล ---------------- ข้อ ๑๓ ให้ปลัดกระทรวงมหาดไทยประกาศกำหนด วัน เวลา และสถานที่การประชุมผู้แทนนายกเทศมนตรี ผู้แทนพนักงานเทศบาลผู้แทนประธานกรรมการบริหารองค์การบริหารส่วนตำบล และผู้แทนพนักงานส่วนตำบลซึ่งเป็นผู้แทนระดับจังหวัด เพื่อคัดเลือกกรรมการผู้แทนองค์กรปกครองส่วนท้องถิ่นในคณะกรรมการพนักงานเทศบาล ข้อ ๑๔ ให้อธิบดีกรมการปกครอง หรือรองอธิบดีกรมการปกครองซึ่งอธิบดีกรมการปกครองมอบหมายเป็นประธานในการประชุมผู้แทนนายกเทศมนตรีผู้แทนพนักงานเทศบาลผู้แทนประธานกรรมการบริหารองค์การบริหารส่วนตำบลและผู้แทนพนักงานส่วนตำบล ซึ่งเป็นผู้แทนระดับจังหวัดเพื่อคัดเลือกผู้แทนนายกเทศมนตรีจำนวนสองคน ผู้แทนพนักงานเทศบาลจำนวนสองคน ผู้แทนประธานกรรมการบริหารส่วนตำบลส่วนตำบลจำนวนหนึ่งคนและผู้แทนพนักงานส่วนตำบลจำนวนหนึ่งคนเป็นกรรมการผู้แทนองค์กรปกครองส่วนท้องถิ่น ในคณะกรรมการพนักงานเทศบาล ให้นำวิธีการเลือกผู้แทนเทศมนตรีผู้แทนพนักงานเทศบาล ผู้แทนประธานกรรมการบริหารองค์การบริหารส่วนตำบลและผู้แทนพนักงานส่วนตำบล ระดับจังหวัดมาใช้กับการคัดเลือกกรรมการผู้แทนองค์กรปกครองส่วนท้องถิ่นในคณะกรรมการพนักงานเทศบาลโดยอนุโลม หมวด ๓ การคัดเลือกอนุกรรมการผู้แทนองค์กรปกครองส่วนท้องถิ่น ในคณะอนุกรรมการพนักงานเทศบาลประจำจังหวัด ------------- ข้อ ๑๕ให้ผู้ว่าราชการจังหวัดจัดให้มีการคัดเลือกผู้แทนขององค์กรปกครองส่วนท้องถิ่นในคณะอนุกรรมการพนักงานเทศบาลประจำจังหวัดโดยให้นายกเทศมนตรีปลัดเทศบาล ประธานกรรมการบริหารองค์การบริหารส่วนตำบลหรือปลัดองค์การบริหารส่วนตำบลแล้วแต่กรณี ในเขตจังหวัดนั้น คัดเลือกกันเองประเภทละหนึ่งคนเป็นอนุกรรมการผู้แทนองค์กรปกครองส่วนท้องถิ่นในคณะอนุกรรมการพนักงานเทศบาลประจำจังหวัด ให้นำวิธีการเลือกผู้แทนนายกเทศมนตรีผู้แทนพนักงานเทศบาล ผู้แทนประธานกรรมการบริหารองค์การบริหารส่วนตำบลและผู้แทนพนักงานส่วนตำบล ระดับจังหวัดมาใช้กับการคัดเลือกผู้แทนองค์กรปกครองส่วนท้องถิ่นในคณะอนุกรรมการพนักงานเทศบาลประจำจังหวัดโดยอนุโลม หมวด ๔ การสรรหากรรมการผู้ทรงคุณวุฒิอนุกรรมการผู้ทรงคุณวุฒิ -------------------- ข้อ ๑๖ การสรรหาผู้ทรงคุณวุฒิเพื่อแต่งตั้งเป็นกรรมการผู้ทรงคุณวุฒิในคณะกรรมการพนักงานเทศบาลให้อธิบดีกรมการปกครองเสนอชื่อบุคคลซึ่งมีความรู้ความเชี่ยวชาญในด้านการบริหารงานบุคคลด้านการบริหารและการจัดการ ด้านการเงินและการคลัง ด้านการสาธารณสุข ด้านวิศวกรรม ด้านการศึกษา หรือด้านกฎหมายซึ่งมีความรู้ความสามารถหรือผลงานเป็นที่ยอมรับจำนวนสิบสองคนเพื่อให้กรรมการผู้แทนหน่วยราชการที่เกี่ยวข้อง และกรรมการผู้แทนองค์กรปกครองส่วนท้องถิ่นลงมติเลือกให้เหลือจำนวนหกคนแล้วเสนอรัฐมนตรีว่าการกระทรวงมหาดไทยแต่งตั้งเป็นกรรมการผู้ทรงคุณวุฒิในคณะกรรมการพนักงานเทศบาลโดยมีผลตั้งแต่วันที่รัฐมนตรีว่าการกระทรวงมหาดไทยลงนาม ข้อ ๑๗การสรรหาผู้ทรงคุณวุฒิเพื่อแต่งตั้งเป็นอนุกรรมการพนักงานเทศบาลประจำจังหวัดให้ปลัดจังหวัดเสนอชื่อบุคคลซึ่งมีความรู้ความเชี่ยวชาญในด้านการบริหารงานบุคคล ด้านการบริหารและการจัดการด้านการเงินและการคลังด้านการสาธารณสุข ด้านวิศวกรรม ด้านการศึกษา หรือด้านกฎหมายซึ่งมีความรู้ความสามารถหรือผลงานเป็นที่ยอมรับจำนวนแปดคน เพื่อให้อนุกรรมการผู้แทนหน่วยราชการที่เกี่ยวข้องและอนุกรรมการผู้แทนองค์กรปกครองส่วนท้องถิ่นลงมติเลือกให้เหลือจำนวนสี่คนแล้วเสนอผู้ว่าราชการจังหวัดแต่งตั้งเป็นอนุกรรมการผู้ทรงคุณวุฒิในอนุกรรมการพนักงานเทศบาลประจำจังหวัดโดยมีผลตั้งแต่วันที่ผู้ว่าราชการจังหวัดลงนาม ข้อ ๑๘การสรรหาผู้ทรงคุณวุฒิเพื่อแต่งตั้งเป็นอนุกรรมการพนักงานเทศบาลประจำเทศบาลให้นายกเทศมนตรีเสนอชื่อบุคคล ซึ่งมีความรู้ความเชี่ยวชาญในด้านการบริหารงานบุคคล ด้านการบริหารและการจัดการ ด้านการเงินและการคลังด้านการสาธารณสุข ด้านวิศวกรรม ด้านการศึกษา หรือด้านกฎหมายซึ่งมีความรู้ความสามารถหรือผลงานเป็นที่ยอมรับจำนวนแปดคน เพื่อให้อนุกรรมการผู้แทนหน่วยราชการที่เกี่ยวข้อง และอนุกรรมการผู้แทนองค์กรปกครองส่วนท้องถิ่นลงมติเลือกให้เหลือจำนวนสี่คนแล้วเสนอผู้ว่าราชการจังหวัดแต่งตั้งเป็นอนุกรรมการผู้ทรงคุณวุฒิในอนุกรรมการพนักงานเทศบาลประจำเทศบาลโดยมีผลตั้งแต่วันที่ผู้ว่าราชการจังหวัดลงนาม ประกาศณ วันที่ ๒๖ พฤศจิกายน พ.ศ. ๒๕๔๒ ชำนิ ศักดิเศรษฐ์ รัฐมนตรีช่วยว่าการ ฯรักษาราชการแทน รัฐมนตรีว่าการกระทรวงมหาดไทย[รก.๒๕๔๒/พ๙๗ง/๘/๒๖ พฤศจิกายน ๒๕๔๒] อาภรณ์/พิมพ์ ๑๙/๑๒/๔๔